Не атрымалася дазваніцца кіраўніцтву сумеснага прадпрыемства і ў дзяжурнага рэпарцёра, таму пытанне Галіны Паўлаўны мы пераадрасавалі дырэктару Брэсцкага абласнога вузла радыёвяшчання і тэлебачання Віктару Караблёву. Віктар Веніямінавіч між іншым зазначыў, што нягледзячы на шырокую інфармацыйную кампанію пра пераход “Кабельнага тэлебачання” на лічбу, пытанняў у насельніцтва ўзнікла шмат . Толькі за першыя два дні пасля адключэння на даведачную лінію паступіла 280 званкоў ад абанентаў. І не толькі абанентаў, калі ўлічыць, што многія берасцейцы пакарысталіся магчымасцю халяўнага тэлебачання, устанавіўшы дома сваё прыёмнае абсталяванне і не заключаючы дагавор з пастаўляльнікам паслуг.